หนูอายุ19ค่ะ มึอาการได้ยินเสียงในหูการได้ยินลดลง หูข้่างที่มีอาการแทบไม่มีขี้หูเลยคะ แต่หูอีกข้างปกติ อยากถามคุณว่าหนูมีขี้หูอุดตันมั้ยคะ แล้วควรจะรักษายังไงดี
สวัสดีค่ะ การได้ยินลดลงนั้นมีได้หลายสาเหตุเช่น-ขี้หูปิดกั้นในหู น้ำเข้าหู สิ่งแปลกปลอมในหู-ติดเชื้อในหู-แก้วหูทะลุ-โรคหินปูนเกาะกระดูกหู-ความบกพร่องแต่กำเนิด-โรคหินปูนเกาะกระดูกหู-ทำงานในสภาพแวดล้อมที่มีเสียงดัง-การใช้ยาบางชนิดที่ทำลายประสาทหู เช่น ยาแอสไพริน และยาอะมิโนไกลโคไซด์-เนื้่องอกของเส้นประสาทหูเนื่องจากมีสาเหตุได้มากและหลากหลาย แนะนำถ้ายังได้ยินลดลง ปวดหู มีหนองไหลจากหูร่วมด้วย ควรไปพบแพทย์หู คอ จมูกเพื่อหาสาเหตุและแก้ไขตามสาเหตุนั้นๆค่ะ แพทย์อาจตรวจดูเบื้องต้นก่อนว่ามีขี้หูหรือสิ่งแปลกปลอมใดๆที่อุดตันอยู่หรือไม่ ถ้าเอาออกแล้วหายเป็นปกติหรือเปล่า ถ้าไม่อาจจะต้องตรวจการได้ยินอย่างละเอียดและตรวจทางระบบประสาทต่อไปการดูแลตัวเองเบื้ืองต้น ไม่ไปแคะหูเอง ใช้น้ำเปล่าสะอาดล้างภายนอกได้ แต่ไม่ใช้น้ำฉีดเข้าไปโดยตรง ยังไม่ควรไปว่ายน้ำ ถ้าไปอาจต้องใช้ที่อุดหู หลีกเลี่ยงที่ที่มีเสียงดังมาก หยุดใช้ยาทุกชนิดที่ไม่จำเป็น